***Avatar: Cesta vody*** je americký dobrodružný sci-fi film z roku 2022, ktorý napísal a režíroval James Cameron. Hlavné postavy stvárnili Sam Worthington, Zoe Saldaña, Sigourney Weaverová a Stephen Lang. Film mal premiéru 16. decembra 2022 v USA. Slovenská premiéra sa uskutočnila 15. decembra 2022. Film bol natočený 13 rokov po prvej časti a zároveň sa jedná o prvú časť z plánovaných štyroch pokračovaní filmu Avatar.

Dej
---

Dej sa odohráva po uplynutí šestnástich rokov od udalostí z prvého filmu. *Avatar: Cesta vody* prináša príbeh rodiny Sullyovcov (Jakea, Neytiri a ich detí). Sledujeme hrozby, ktorým rodina čelí, odhodlanie, s ktorým si jej členovia poskytujú pomoc, zápasy o prežitie, i tragédie, ktoré ich postihnú.

Produkcia
---------

Natáčanie sa začalo 25. septembra 2017 na Manhattan Beach v Kalifornii súčasne s Avatarom 3 (2024). 14. novembra 2018 Cameron oznámil, že natáčanie s hlavným hereckým obsadením bolo dokončené. Väčšina natáčania posledných dvoch filmov sa začne po dokončení postprodukcie prvých dvoch pokračovaní. Cameron začiatkom roka 2019 potvrdil, že sa len skončilo natáčanie pre snímanie pohybu. Podľa producenta Jona Landaua sa úplné natáčanie pre film Avatar 3 a jeho predchodcu začalo na Novom Zélande začiatkom roka 2019 a skončilo sa v novembri 2019. Dňa 17. marca 2020 Landau oznámil, že natáčanie pokračovania filmov Avatar na Novom Zélande bolo odložené na neurčito v reakcii na pandémiu COVID-19. Taktiež potvrdil, že produkcia zostane v Los Angeles. Práce na vizuálnych efektoch však budú pokračovať vo Weta Digital vo Wellingtone. V júni 2020 sa pokračovalo v natáčaní na Novom Zélande. V septembri 2020 Cameron potvrdil, že natáčanie na Novom Zélande bolo dokončené, a preto bolo natáčanie filmu úplne dokončené po viac ako troch rokoch. Cameron odhadol, že Avatar 3 je dokončený na 95%, pretože ešte neboli natočené niektoré zábery mimo Nového Zélandu. Natáčanie tretieho filmu sa skončilo v decembri 2020.

Začiatkom roka 2019 Jon Landau prezradil, že kvôli šesťročnému časovému skoku v prvom dejstve už bola nakrútená tretina Avatara 4 kvôli starnutiu detských hercov. 9. septembra 2022 na podujatí D23 Expo bolo oznámené, že natáčanie filmu Avatar 4 sa oficiálne začalo.

Obsadenie
---------

* Sam Worthington
* Zoe Saldaña
* Stephen Lang
* Sigourney Weaver
* CCH Pounder
* Cliff Curtis
* Jack Champion
* Kate Winslet
* Britain Dalton
* Trinity Jo-Li Bliss
* Giovanni Ribisi
* Jemaine Clement
* Brendan Cowell
* Joel David Moore
* Edie Falco
* Kevin Dorman
* Bailey Bass
* Matt Gerald
* Dileep Rao
* Jamie Flatters
* Alicia Vela-Bailey

Premiéra
--------

*Avatar: Cesta vody* mal premiéru v slovenských kinách 15. decembra 2022. Americká premiéra sa uskutočnila 16. decembra 2022. 

V roku 2010 bolo oficiálne potvrdené, že prvý film *Avatar* dostane pokračovanie. Toto pokračovanie bolo osemkrát odložené. Film mal pôvodne vyjsť v roku 2014. V roku 2013 Cameron plánoval vydať film v decembri 2015. Nakoniec bol film odložený na rok 2016 a neskôr na rok 2017. V apríli 2016 Cameron oznámil štyri pokračovania Avatara, ktoré mali byť vydané v decembri 2018, 2020, 2022 a 2023, ale v marci 2017 uviedol, že tento film nebude uvedený v roku 2018 z dôvodu rozsiahlej produkcie a zložitého procesu vizuálnych efektov.

V apríli 2017 bol oznámené, že film bude mať premiéru 18. decembra 2020, pričom všetky ostatné pokračovania Avatar 3, 4 a 5 vyjdú 17. decembra 2021, 20. decembra 2024 a 19. decembra 2025. V máji 2019 po oznámení troch nových pokračovaniach filmov *Star Wars* boli Avatar filmy odložené o ďalšie dva roky, pričom premiéra tohto filmu bola naplánovaná na 17. decembra 2021. Premiéra bola opäť odložená z dôvodu pandémie COVID-19 a v auguste 2020 bolo oznámené, že bude film uvedený 16. decembra 2022. Čína schválila premietanie filmu v čínskych kinách, čo z neho robí jeden z mála hollywoodskych trhákov, ktorých distribúcia v krajine v roku 2022 dostala zelenú.

Pokračovanie
------------

V roku 2018 unikli názvy pokračovaní: *Avatar: The Way of Water* (Avatar: Cesta vody), *Avatar: The Seed Bearer* (Avatar: Nositeľ semien), *Avatar: The Tulkun Rider* (Avatar: Tulkunský jazdec) a *Avatar: The Quest for Eywa* (Avatar: Hľadanie Eywy). Neskôr tvorcovia oznámili, že všetky názvy nemusia byť použité. V januári 2023 bolo oznámené, že Avatar 3 predstaví národ ohnivých Na'vi a o pár dní neskôr bolo potvrdené, že herečka Oona Chaplin známa zo seriálu Hra o tróny bola obsadená ako vodkyňa národa ohnivých Na'vi známych ako "Ash People". Cameron prezradil, že film predstaví temnú stránku Pandory.

Tretie pokračovanie *Avatar 3* bude mať premiéru v slovenských kinách 19. decembra 2024. *Avatar 4* bude mať premiéru 17. decembra 2026 a *Avatar 5* bude mať premiéru 21. decembra 2028. Piata časť pokračovania sa vydá na planétu Zem.

Referencie
----------

1. ↑   *‘Avatar’ Sequels Update: Production "Officially" Begins In September On Saga’s Stand-Alones – CineEurope* [online]. Deadline, 2017-06-20. Dostupné online.
2. ↑   *James Cameron Says ‘Avatar 2’ Filming Is 100% Complete, ‘Avatar 3’ 95% Finished; Praises New Zealand COVID Response* [online]. Deadline, 2020-09-28. Dostupné online.
3. ↑   *‘Avatar 3’ Has Officially Wrapped Filming In New Zealand* [online]. RONIN, 2020-12-17. Dostupné online.
4. ↑   *Alita: Battle Angel – The Cast & Filmmakers discuss making the Manga epic.* [online]. HeyUGuys, 2019-02-26. Dostupné online.
5. ↑   *James Cameron Confirms Avatar 4 Has Begun Filming* [online]. CBR, 2022-09-11. Dostupné online.
6. ↑   Avatar: Cesta vody. *UFD*, 2023-02-27. Dostupné online [cit. 2023-02-27].
7. ↑   *‘Avatar’ Sequels: Oona Chaplin Plays Fire Na’vi Leader in ‘Avatar 3,’ Big Time Jump Set for ‘Avatar 4’ and Earth Setting in ‘Avatar 5’* [online]. Variety, 2023-02-02. Dostupné online.

Externé odkazy
--------------

* *Avatar: Cesta vody* v Česko-Slovenskej filmovej databáze
* *Avatar: Cesta vody* v Internet Movie Database (po anglicky)
* Avatar: Cesta vody – Avatar Wiki

Zdroj
-----

*Tento článok je čiastočný alebo úplný preklad článku Avatar: The Way of Water na anglickej Wikipédii.*